《题捡校盐运大使翼城常德新望云轩》
明代·谢肃

本家太行西，薄宦浙江右。白头阿母不得将，万里飞云重回首。

云生肤寸凌九霄，纵横舒卷随风飘。我心非云那可变，望云思亲心始见。

缓节悲歌陟岵诗，河山寥邈路逶迤。板舆迎养当有时，寸草莫报三春晖。

作者简介：谢肃，字原功，浙江上虞人，生卒年不详。少与唐肃齐名，时称“会稽二肃”。 学问渊博，工于书法。元至正末，张士诚据吴，谢肃慨然入见献偃兵息民之策。明初，隐于乡里。洪武十九年（1386）举明经，授福建按察司佥事，后以事下狱死。